bluuebunny/crossref_metadata_2025 huggingface dataset:
การผลิตโปรตีนเข้มข้นจากใบพืชผักบุ้งไทย Ipomoea aquatica Forssk. และกระถิน Leucaena leucocephala (Lam.) de Wit
Authors:   , พิศาลปีติ พิมพ์ปวีณ์
Published: February 2025

งานวิจัยนี้มุ่งศึกษาการสกัดโปรตีนเข้มข้น (Leaf protein concentrate) จากใบผักบุ้งไทย (Ipomoea aquatica Forssk.) และกระถิน (Leucaena leucocephala (Lam.) de Wit) ซึ่งเป็นพืชพื้นบ้านที่พบได้มากในประเทศไทย สำหรับเป็นแนวทางในการใช้เป็นแหล่งโปรตีนเสริมในอาหารคนหรืออาหารสัตว์โดยได้ทำการสกัดโปรตีนจากใบพืชทั้ง 2 ชนิดด้วยวิธี Acid-base extraction ที่สภาวะการสกัดที่ ความเป็นกรด-ด่างต่าง ๆ ได้แก่ 6, 7, 8 และ 9 แล้วตรวจวัดปริมาณโปรตีนที่สกัดได้ด้วยวิธีของ Lowry จากการทดลองพบว่าปริมาณโปรตีนที่ได้จากการสกัดจากใบผักบุ้งที่ความเป็นกรด-ด่าง 6 ให้ปริมาณโปรตีนมากที่สุด (0.72±0.01 กรัมต่อกรัมน้ำหนักแห้ง) ในขณะที่ความเป็นกรด-ด่าง 9 ให้ปริมาณโปรตีนน้อยที่สุด (0.42±0.01 กรัมต่อกรัมน้ำหนักแห้ง) และเมื่อสกัดโปรตีนเข้มข้นจากใบกระถินพบว่าที่ความเป็นกรด-ด่าง 9 ให้ปริมาณโปรตีนมากที่สุด (0.21±0.01 กรัมต่อกรัมน้ำหนักแห้ง) ในขณะที่ความเป็นกรด-ด่าง 6 และ 7 ให้ปริมาณโปรตีนน้อยที่สุด (0.12±0.00 กรัมต่อกรัมน้ำหนักแห้ง) และ (0.12±0.00 กรัมต่อกรัมน้ำหนักแห้ง) ตามลำดับ และจากการวิเคราะห์ปฏิสัมพันธ์ระหว่างอุณหภูมิ และความเป็นกรด-ด่างของการตกตะกอนโปรตีนของใบพืชผักบุ้งไทย และกระถิน พบว่าเมื่อเพิ่มอุณหภูมิจาก 80 เป็น 85 องศาเซลเซียส ที่ความเป็นกรด-ด่าง 3 และ 4 ของใบพืชผักบุ้งไทย มีการตกตะกอนโปรตีนเพิ่มขึ้นจาก 0.14±0.03 เป็น 0.19±0.04 กรัมต่อกรัมน้ำหนักแห้ง และ 0.08±0.01 เป็น 0.19±0.06 กรัมต่อกรัมน้ำหนักแห้ง ตามลำดับ ในขณะเดียวกันที่ความเป็นกรด-ด่าง 4 และ 5 ของใบพืชกระถิน มีการตกตะกอนโปรตีนเพิ่มขึ้นจาก 0.03±0.01 เป็น 0.11±0.04 กรัมต่อกรัมน้ำหนักแห้ง และ 0.06±0.02 เป็น 0.08±0.03 กรัมต่อกรัมน้ำหนักแห้ง ตามลำดับ
ผลของการอบอ่อนที่มีต่อสภาพนำความร้อนของสารไอรอนไดซิลิไซด์ (FeSi₂) ที่เจือด้วยดีบุก 0.3 เปอร์เซ็นต์อะตอม
Authors:   , คำทอง สิทธิกร
Published: February 2025

ในการทดลองนี้ได้วัดค่าสภาพนำความร้อนของสารไอรอนไดซิลิไซด์ด้วยเครื่องนาโนแฟลช (Nano Flash) โดยทำการวัดชิ้นงานก่อนการอบอ่อนและหลังการอบอ่อน ชิ้นงานมี 2 ประเภทคือไม่เจือดีบุกและเจือดีบุก 0.3 เปอร์เซ็นต์อะตอม ก่อนการอบอ่อนความสัมพันธ์ระหว่างค่าสภาพนำความร้อนกับอุณหภูมิของทุกชิ้นงาน มีแนวโน้มคล้ายกันนั่นคือ (1) ค่าสภาพนำความร้อนลดลงเมื่ออุณหภูมิเพิ่มขึ้นและ (2) ค่าสภาพนำความร้อนของชิ้นงานที่เจือดีบุกมีแนวโน้มสูงกว่าชิ้นงานที่ไม่เจือดีบุก ที่อุณหภูมิ 50 องศาเซลเซียสค่าสภาพนำความร้อนของชิ้นงานที่เจือดีบุกมีค่าอยู่ในช่วง 17.0-21.0 W/m·K ส่วนชิ้นงานที่ไม่เจือดีบุกจะอยู่ในช่วง 14.5-18.5 W/m·K หลังการอบอ่อนความสัมพันธ์ระหว่างค่าสภาพนำความร้อนกับอุณหภูมิของทุกชิ้นงานยังเหมือนเดิมคือ (1) ค่าสภาพนำความร้อนลดลงเมื่ออุณหภูมิเพิ่มขึ้นและ (2) ค่าสภาพนำความร้อนของชิ้นงานที่เจือดีบุก ยังคงมีแนวโน้มสูงกว่าชิ้นงานที่ไม่เจือดีบุกที่ทุกค่าของอุณหภูมิทดลอง ที่อุณหภูมิ 50 องศาเซลเซียสค่าสภาพนำความร้อนของชิ้นงานที่เจือจะอยู่ในช่วง 16.0-33.0 W/m·K ซึ่งสูงขึ้นกว่าก่อนอบ สำหรับชิ้นงานที่ไม่เจือดีบุกหลังอบจะมีค่าอยู่ในช่วง 12.0-25.0 W/m·K ซึ่งมีค่าสูงกว่าก่อนอบเช่นกัน ชิ้นงานที่เจือมี “ผลต่าง”ของสภาพนำความร้อนในช่วงอุณหภูมิทดลอง (50-300 °C) มากกว่าชิ้นที่ไม่ได้เจือ อัตราส่วนของผลต่างนี้หลังอบต่อก่อนอบ (ค่า R) ของชิ้นที่เจือจะมีค่ามากกว่าชิ้นที่ไม่เจือ การเพิ่มเวลาอบสำหรับการอบที่ 750 ºC จะทำให้ค่า R สูงขึ้น (ทั้งชิ้นที่เจือและไม่เจือ) ในขณะที่การเพิ่มเวลาอบสำหรับการอบที่ 860 ºC กลับทำให้ค่า R ต่ำลงในชิ้นที่เจือ (ไม่มีข้อมูลสำหรับชิ้นที่ไม่เจือเพราะไม่มีคู่เทียบ)
การสังเคราะห์โบรอนคาร์ไบด์จากกรดบอริกและฟรุกโตสโดยใช้กระบวนการไฮโดรเทอมัล
Authors:   , มานาค นนทพร
Published: February 2025

งานวิจัยนี้มีจุดประสงค์เพื่อสังเคราะห์โบรอนคาร์ไบด์ วัสดุเซรามิกที่มีความแข็งสูง ด้วยวิธีคาร์โบเทอร์มิกรีดักชันซึ่งเป็นวิธีที่ใช้ในการผลิตระดับอุตสาหกรรม ใช้กรดบอริกและฟรุกโตสเป็นสารตั้งต้นที่ให้โบรอนและคาร์บอน การทดลองเริ่มจากเตรียมสารผสมตั้งต้นของฟรุกโตสและกรดบอริกในน้ำปราศจากไอออน ที่มีอัตราส่วนโดยน้ำหนักตั้งแต่ 9:5 ถึง 22:5 จากนั้นผ่านกระบวนการไฮโดรเทอมัลที่อุณหภูมิ 180 องศาเซลเซียส เป็นเวลา 10 ชั่วโมง สารที่ได้จากกระบวนการไฮโดรเทอมัลจะถูกนำไปอบแห้งและผ่านการเผาแคลไซน์ที่อุณภูมิ 700 องศาเซลเซียส เป็นเวลา 2 ชั่วโมง ก่อนที่จะนำไปทำการสังเคราะห์ที่อุณหภูมิ 1450 องศาเซลเซียส เป็นเวลา 5 ชั่วโมง ภายใต้บรรยากาศก๊าซอาร์กอน จากการศึกษาพบว่าสูตรอัตราส่วนของสารตั้งต้นและกระบวนการไฮโดรเทอมัลแสดงอิทธิพลอย่างชัดเจนต่อองค์ประกอบเฟสและโครงสร้างจุลภาคของผงที่เตรียมได้
การเตรียมถ่านกัมมันต์จากซับบิทูมินัสโดยกระบวนการกระตุ้นด้วยโพแทสเซียมไฮดรอกไซด์และแคลเซียมแมกนีเซียมคาร์บอเนต
Authors:   , พฤติบวรสกุล ฤทัยวรรณ
Published: February 2025

ในการทำเหมืองแร่จะมีการถลุงถ่านหินขนาดใหญ่ออกมาใช้ในงานอุตสาหกรรมหรือการผลิตกระแสไฟฟ้าแต่จะมีถ่านหินขนาดเล็กซึ่งก็คือเศษซับบีทูมินัสที่ไม่สามารถนำไปใช้ประโยชน์ได้จำนวนมากส่งผลให้เกิดแนวความคิดเพิ่มมูลค่าด้วยการนำมาใช้เป็นวัตถุดิบตั้งต้นเพื่อผลิตถ่านกัมมันต์ งานวิจัยนี้จึงมีจุดมุ่งหมายเพื่อศึกษาวิธีการและภาวะที่เหมาะสมในการผลิตถ่านกัมมันต์จากซับบิทูมินัสด้วยกระบวนการกระตุ้นทางเคมี โดยใช้อัตราส่วนวัตถุดิบต่อโพแทสเซียมไฮดรอกไซด์ (KOH) และแคลเซียมแมกนีเซียมคาร์บอเนต (CaMg(CO₃) ₂) เป็น 1:2 โดยน้ำหนักและเวลาในการกระตุ้น 3 ชั่วโมง อุณหภูมิที่ใช้ในการกระตุ้น (700, 750 และ 800 องศาเซลเซียส) จากนั้นนำถ่านกัมมันต์มาวิเคราะห์สมบัติทางเคมีและกายภาพ ด้วยเครื่องวิเคราะห์สมบัติเบื้องต้น ((Proximate analysis) เพื่อหาค่าความชื้น ปริมาณขี้เถ้า ปริมาณสารระเหย ปริมาณคาร์บอนคงตัว และเครื่องวิเคราะห์ค่าพื้นที่ผิวรูพรุน (BET) เพื่อให้ได้ค่าพื้นที่ผิวสูงสุดพบว่าสภาวะที่กระตุ้นถ่านกัมมันต์ที่ดีที่สุดคือกระบวนการกระตุ้นด้วยโพแทสเซียมไฮดรอกไซด์ (KOH) โดยอัตราส่วนซับบิทูมินัสต่อสารเคมีเป็น 1:2 โดยน้ำหนักทั้งสองสาร เป็นระยะเวลา 3 ชั่วโมงที่อุณหภูมิ 850 องศาเซลเซียสซึ่งให้ค่าพื้นที่ผิว 960.4472 ตารางเมตรต่อกรัม
การดูดซับของคาเทชินบนพื้นผิวซิลิกา
Authors:   , จิตรเจริญวรกิจ จุลจิตต์
Published: February 2025

ใบชาแห้งประกอบด้วยคาเทชิน (catechin) ซึ่งเป็นสารในกลุ่มสารประกอบฟีนอลิก (phenolic compounds) มีประโยชน์ต่อสุขภาพ เช่น ต้านออกซิเดชัน (antioxidant) ที่จับกับอนุมูลอิสระ ต้านมะเร็ง ลดความเสี่ยงโรคหลอดเลือดอุดตัน เป็นต้น ชนิดของคาเทชินที่พบมากที่สุดคือ อีพิกัลโลคาเทชินกัลเลต ((-)-epigallocatechin-3-gallate, EGCG) ใบชาแห้งยังประกอบด้วยคาเฟอีน (caffeine) หากได้รับ caffeine มากเกินไปอาจทำให้นอนไม่หลับ ความดันโลหิตสูง ดังนั้นการแยก EGCG ออกจาก caffeine จึงได้รับความสนใจ งานวิจัยก่อนหน้าพบว่าซิลิกาที่มีรูพรุนขนาดกลาง (mesoporous silica) สามารถดูดซับ EGCG ได้ดี ทั้งนี้พฤติกรรมและอันตรกิริยาในระดับโมเลกุลระหว่าง EGCG กับพื้นผิวซิลิการวมทั้งพื้นผิวซิลิกาที่แปรด้วยหมู่เอมีน (amine-modified silica surface) มีอยู่จำกัด ข้อมูลดังกล่าวเป็นพื้นฐานความเข้าใจเชิงลึกเกี่ยวกับการดูดซับของ EGCG และอาจใช้เป็นแนวทางในการพัฒนาตัวดูดซับที่มีประสิทธิภาพ ดังนั้นงานวิจัยนี้จึงได้ศึกษาพฤติกรรมของ EGCG และ caffeine ในน้ำและพฤติกรรมการดูดซับของ EGCG กับ caffeine บนพื้นผิวซิลิกาและบนพื้นผิวซิลิกาที่ดัดแปรด้วยหมู่เอมีนด้วยการจำลองพลวัตเชิงโมเลกุล (molecular dynamics simulation) หมู่เอมีนที่ศึกษาคือ เอทิลีนไดเอมีน (ethylenediamine, EDA) ผลการวิจัยพบว่า EGCG มีสัมประสิทธิ์การแพร่ (diffusion coefficient) น้อยกว่า caffeine ในน้ำ เนื่องจากโมเลกุล EGCG มีขนาดใหญ่ เมื่อพิจารณาการดูดซับของ EGCG บนพื้นผิวซิลิกาพบว่าค่าสัมประสิทธิ์การแพร่ของ EGCG น้อยกว่า caffeine และมีแนวโน้มเดียวกับบนพื้นผิวซิลิกาที่ดัดแปรด้วยหมู่เอมีน EDA นั่นคือ EGCG สามารถดูดซับบนซิลิกาและ ซิลิกาที่ดัดแปรด้วยหมู่เอมีน EDA ได้ดีกว่า caffeine อันเป็นผลจากโมเลกุล EGCG มีอะตอมที่สามารถสร้างพันธะไฮโดรเจนกับพื้นผิวจำนวนมาก
การกระจายตัวตามแนวตั้งของฝุ่นละอองขนาดไม่เกิน 10 ไมครอนบริเวณอาคารสูง ประเภทสำนักงาน และที่พักอาศัย
Authors:   , เนตร์นรินทร์ ฌัฏฐนีฌา
Published: February 2025

การศึกษานี้มีวัตถุประสงค์เพื่อศึกษาการกระจายตัวตามแนวตั้งของฝุ่นละอองขนาดไม่เกิน 10 ไมครอน บริเวณอาคารสูงประเภทสำนักงานและที่พักอาศัย ทำการเก็บตัวอย่างฝุ่น PM₁₀ โดยใช้ เครื่อง Aeroqual series 500 ที่ตรวจวัดแบบอ่านค่าได้ทันที ทำการตรวจวัดที่ระดับความสูง 4.5 และ 138.5 เมตร ของอาคารสำนักงาน ในช่วงวันที่ 13 – 27 มกราคม พ.ศ. 2563 สำหรับอาคาร ที่พักอาศัย ตรวจวัดที่ความสูง 12.8 เมตร และ 124.9 เมตร ในช่วงวันที่ 30 มกราคม – 11 กุมภาพันธ์ พ.ศ. 2563 จากการศึกษาพบว่าค่าเฉลี่ยฝุ่นภายนอกอาคารบริเวณชั้นล่างและชั้นบนของ อาคารสำนักงานเท่ากับ 43.09±17.28 และ 46.96±26.20 μg/m³ ตามลำดับ และของอาคารที่พักอาศัยมีค่าเท่ากับ 42.65±16.84 และ 37.61±14.21 μg/m³ ตามลำดับ ค่าเฉลี่ยฝุ่นภายในอาคารที่ ชั้นล่างและชั้นบนของอาคารสำนักงานเท่ากับ 41.71±19.60 และ 38.95±23.79 μg/m³ ตามลำดับ สำหรับชั้นล่างและชั้นบนของอาคารที่พักอาศัยมีค่าเท่ากับ 34.91±12.00 และ 26.11±9.19 μg/m³ ตามลำดับ รูปแบบการเปลี่ยนแปลงในรอบวันของฝุ่นภายนอกและภายในของทั้งสองอาคารแตกต่าง กัน โดยความเข้มข้นของฝุ่นละออง PM₁₀ รายชั่วโมงของภายนอกอาคารสำนักงาน และอาคารที่พัก อาศัยมีค่าสูงสุดในช่วงเวลา 10.00 น. และ 17.00 น. ตามลำดับ และจะมีค่าต่ำสุดในช่วงเวลา 02.00 น. สำหรับอาคารสำนักงาน และ 01.00 น. สำหรับอาคารที่พักอาศัยเมื่อทำการเปรียบเทียบ ระหว่างฝุ่น PM₁₀ ภายในกับภายนอกอาคารทั้งสองความสูง พบว่าอาคารที่พักอาศัยมีค่า I/O ratio น้อยกว่า 1 แต่อาคารสำนักงานฝุ่น PM₁₀ ภายในมีค่าสูงกว่า 1 ความเข้มข้นฝุ่น PM₁₀ ที่อาคารที่พัก อาศัยมีค่าลดลงตามระดับความสูงคิดเป็น -11.36.6.23% ส่วนอาคารสำนักงานพบว่ามีบางวันที่ ความสูง 138.5 เมตร มีค่ามากกว่าความสูงที่ 4.5 เมตรคิดเป็น 6.66.7.83% ความสัมพันธ์ของปัจจัย ทางอุตุนิยมวิทยาของทั้งสองอาคารพบว่ามี 2 ปัจจัยที่ได้ผลไปในทางเดียวกัน คือ ความกดอากาศซึ่ง เป็นปัจจัยที่แปรผันตรงกับความเข้มข้นฝุ่นละออง PM₁₀ และอีกปัจจัยหนึ่ง คือ ความเร็วลมที่ แปรผกผันกับความเข้มข้นฝุ่นละออง PM₁₀
การเปลี่ยนแปลงลักษณะของรากส่วนเหนือดินที่ตอบสนองต่อปัจจัยสิ่งแวดล้อม ในแสมขาวในป่าชายเลนชายฝั่ง จังหวัดสมุทรปราการ
Authors:   , ยีมัสซา นดา
Published: February 2025

ระบบนิเวศป่าชายเลนมีความสำคัญในการรักษาเสถียรภาพชายฝั่ง แต่ในปัจจุบันพื้นที่ป่าชายเลนชายฝั่งในประเทศไทยเกิดความเสื่อมโทรมเนื่องจากกิจกรรมของมนุษย์และการรบกวนตามธรรมชาติภายใต้การเปลี่ยนแปลงของสภาพภูมิอากาศ พืชในป่าชายเลนเจริญเติบโตในสภาพดินเลนอ่อนนุ่มที่มีการท่วมถึงของน้ำที่สม่ำเสมอและความเค็มสูง จึงมีการพัฒนาลักษณะพิเศษของรากส่วนเหนือดิน (pneumatophore) ที่พบในไม้สกุลแสม (Avicennia sp.) โดยมีบทบาทในการกักเก็บและแลกเปลี่ยนก๊าซออกซิเจนเพื่อให้พืชสามารถเจริญในสภาพที่ดินขาดออกซิเจนได้ การศึกษานี้มีวัตถุประสงค์เพื่อศึกษาการเปลี่ยนแปลงลักษณะของรากส่วนเหนือดินของแสมขาวที่ตอบสนองต่อปัจจัยสิ่งแวดล้อมที่ต่างกันตามระยะห่างจากทะเล ณ ป่าชายเลนชายฝั่งบางปู จังหวัดสมุทรปราการ โดยวางแนวศึกษา (line transect) จำนวนสามแนวจากริมทะเลจนถึงสุดเขตด้านในแผ่นดิน เก็บข้อมูลความหนาแน่นและลักษณะทางสัณฐานวิทยาของรากส่วนเหนือดินของแสมขาวและปัจจัยสิ่งแวดล้อมตามแนวศึกษาในช่วงเริ่มฤดูมรสุมและฤดูมรสุม ผลการศึกษาพบว่า รากส่วนเหนือดินของแสมขาวมีความหนาแน่นระหว่าง 44-1,144 รากต่อตารางเมตร ซึ่งอยู่ในช่วงเดียวกับรายงานในป่าชายเลนธรรมชาติ ความหนาแน่นรากส่วนเหนือดินมีความสัมพันธ์เชิงบวกกับระยะห่างจากทะเลในช่วงเริ่มฤดูมรสุม โดยระยะห่างจากทะเลที่เพิ่มขึ้นมีผลต่อระดับความสูงของพื้นที่ที่เพิ่มขึ้นทำให้ระยะเวลาที่พื้นที่ถูกน้ำท่วมลดลง ซึ่งรากส่วนเหนือดินที่อยู่ในบริเวณริมทะเลที่ถูกน้ำท่วมนานกว่าจะมี ความสูง พื้นที่ผิว และปริมาตรมากกว่า นอกจากนี้ความหนาแน่นรากส่วนเหนือดินมีความสัมพันธ์เชิงบวกกับความหนาแน่นของต้นไม้ในแนวศึกษา และพบว่าลักษณะทางสัณฐานวิทยาของรากเหนือดินของแสมขาวมีค่าลดลงเมื่อความหนาแน่นของดินเพิ่มขึ้น การเปลี่ยนแปลงลักษณะของรากส่วนเหนือดินที่ตอบสนอง ต่อปัจจัยสิ่งแวดล้อมต่าง ๆ แสดงให้เห็นถึงความยืดหยุ่นของราก (root plasticity) ของแสมขาวที่มีบทบาทสำคัญทำให้รากสามารถคงทำหน้าที่ได้ ภายใต้สภาพแวดล้อมที่ต่างกัน ผลการศึกษาครั้งนี้จะเป็นประโยชน์ต่อการวางแผนปลูกป่าชายเลนที่ช่วยรักษาเสถียรภาพระบบนิเวศชายฝั่งได้อย่างยั่งยืนภายใต้สภาวะ การเปลี่ยนแปลงภูมิอากาศโลก
โครงสร้างและความเป็นแม่เหล็กของแบเรียมไททาเนตเจือด้วยเหล็กและอบที่อุณหภูมิต่ำ
Authors:   , เมธารินทร์ ธนาวุฒิ
Published: February 2025

แบเรียมไททาเนตเป็นสารที่มีสมบัติเฟร์โรอิเล็กทริก (ferroelectric) ซึ่งเป็นที่นิยมในการศึกษาสำหรับการนำไปใช้พัฒนาเทคโนโลยีใหม่ เช่น หน่วยความจำสี่สถานะ โดยการสร้างให้มีสมบัติเฟร์โรแมกเนติก (ferromagnetic) โดยการเจือด้วยธาตุโลหะทรานซิชัน สำหรับโครงงานนี้ได้ศึกษาผลของการเจือด้วยเหล็กที่แทนที่ในตำแหน่งไทเทเนียม (BaTi₁-xFexO₃) ด้วยความเข้มข้นต่าง ๆ (x = 0.05, 0.10, 0.20 และ 0.40) โดยการสังเคราะห์ด้วยวิธีการตกตะกอนของสารละลาย (sol-precipitation method) และอบที่อุณหภูมิ 400 องศาเซลเซียส ที่มีต่อโครงสร้างผลึกและสมบัติทางแม่เหล็ก โดยการอบแบเรียมไททาเนตเจือด้วยเหล็กที่อุณหภูมิต่ำจะทำให้มีโอกาสมีโครงสร้างแบบคิวบิกและเตตระโกนอล ซึ่งตรวจสอบโครงสร้างผลึกเครื่องเลี้ยวเบนรังสีเอกซ์ (x-ray diffraction) และเทคนิครามานสเปกโทรสโคปี (Raman spectroscopy) และวัดสมบัติทางแม่เหล็กด้วยเครื่องแมกนีโทมิเตอร์แบบตัวอย่างสั่น (vibrating sample magnetometer, VSM) ซึ่งผลการวิเคราะห์โครงสร้างผลึกที่ได้พบว่าค่าแลตทิซพารามิเตอร์ a,c และปริมาตรของหน่วยเซลล์มีค่ามากขึ้นตามปริมาณของเหล็กที่เจือ ในขณะที่ขนาดของผลึก (crystallite size) และความเป็นเตตระโกนอล (tetragonality) กลับมีค่าน้อยลงเมื่อเจอด้วยด้วยเหล็กที่มีความเข้มข้นสูง และการวัดสมบัติแม่เหล็กพบว่าสารแบเรียมไททาเนตเจือด้วยเหล็กที่ทุกความเข้มข้นที่อบด้วยอุณหภูมิ 400 °C แสดงสมบัติพาราแมกเนติก โดยที่การเพิ่มเข้มข้นของเหล็กจะทำให้สารมีค่าความไวต่อสภาพแม่เหล็ก (magnetic susceptibility) ที่สูงขึ้น แต่ค่าความไวต่อสภาพแม่เหล็กของไอออนของเหล็กจะลดลง
ธรณีวิทยาโครงสร้างของเหมืองเคลย์ บริเวณตะวันออกเฉียงใต้ของ อำเภอบ้านไร่ จังหวัดอุทัยธานี
Authors:   , สุนทรภักดี รุ่งโรจน์
Published: February 2025

จังหวัดอุทัยธานี เป็นพื้นที่ที่มีศักยภาพทางด้านแหล่งอุตสาหกรรมแร่อย่างมากมาย ซึ่งหนึ่งในอุตสาหกรรมเหมืองแร่ในจังหวัดอุทัยธานีคือ “อุตสาหกรรมแร่ดินขาว” ซึ่งเป็นจุดศึกษาของงานวิจัยในครั้งนี้อยู่ทางด้านตะวันออกเฉียงใต้ของอำเภอบ้านไร่ จังหวัดอุทัยธานี ซึ่งมีความเกี่ยวข้องกับธรณีวิทยาโครงสร้างโดยหินเคลย์ในจุดศึกษาเกิดการบีบอัดของแรงทำให้เกิดชั้นหินคดโค้ง เป็นให้เกิดรอยแตกและเกิดการแทรกดันของแร่ควอตซ์ทำให้เกิดการแปรสภาพเล็กน้อยโดยที่แร่ควอตซ์ได้เข้าไปเชื่อมประสานระหว่างเม็ดตะกอนในหินเคลย์และบางส่วนได้ผุผังโดยสีผุมีลักษณะที่เป็นสีขาวทำให้เรียกว่าแร่ดินขาว โดยลักษณะที่กล่าวมาทั้งหมดสามารถสันนิฐานว่าเกิดจากอิทธิพลของรอยเลื่อน แม่ปิง รอยเลื่อน ศรีสวัสดิ์ รอยเลื่อนเจดีย์สามองค์ ที่วางตัวในแนวตะวันตกเฉียงเหนือ-ตะวันออกเฉียงใต้ มีแรงบีบอัดในช่วงการเกิดเทือกเขาอินโดจีนในยุคเพอร์โม-ไทรแอสซิก โดยโครงการนี้จะ มุ่งเน้นการศึกษาลักษณะธรณีวิทยาโครงสร้าง รวมถึงความสัมพันธ์ วิวัฒนาการ และกลไกการเกิดธรณีวิทยาโครงสร้างของเหมืองเคลย์ทางด้านตะวันออกเฉียงใต้ของอำเภอบ้านไร่ จังหวัดอุทัยธานี ทั้งในระดับมัชฌิมภาคและระดับจุลภาคต่อไป จากการศึกษาระดับมัชฌิมภาคและระดับจุลภาค เพื่อหาหลักฐานจากค่าชั้นหินคดโง การวางตัวรอยเลื่อน ชุดของแนวแตก และโครงสร้างแนวเส้นพบว่าชั้นหินคดโค้งมีทิศทางของแกนชั้นหินคดโค้งวางตัวในทิศตะวันตกเฉียงเหนือ-ตะวันออกเฉียงใต้ โดยมีการเปลี่ยนแปลงลักษณะแบบแตกเปราะอีกทั้งยังหลักฐานของรอยเลื่อนมุมย้อนที่ตัดผ่านชั้นหินคดโค้งและทั้งยังพบมีลักษณะที่บ่งบอกได้อีกคือชุดของแนวแตกทั้ง 4 แนวที่ศึกษาได้จากการวัดค่าจากภาคสนามและศึกษาผ่านแผ่นหินบาง โดยวิวัฒนาการธรณี แปรสัณฐานและธรณีวิทยาโครงสร้างของเหมืองเคลย์ เกิดขึ้นในยุคไทรแอสซิก ซึ่งเป็นผลมาจากการชนกันระหว่างแผ่นจุลทวีปฉาน-ไทยและแผ่นจุลทวีปอินโดจีนทำให้เกิดความเค้นหลักค่ามากสุดในประมาณทิศตะวันตกเฉียงเหนือ-ตะวันออกเฉียงใต้เป็นผล ทำให้เกิดชั้นหินคดโค้งแบบเลื่อนไถลที่เกิดร่วมกับแรงเฉือนเฉพาะระดับท้องถิ่นในบริเวณพื้นที่ศึกษาพร้อมกับการแปรสภาพเล็กน้อยและการเกิดโครงสร้างทางธรณีวิทยาอื่นๆ
เว็บแอปพลิเคชันแปลงเพลงเป็นเพลงกล่องดนตรี
Authors:   , ดอรอมาน ธนาธิป
Published: February 2025

โครงการวิจัย เรื่อง “เว็บแอปพลิเคชันแปลงเพลงเป็นเพลงกล่องดนตรี” มีวัตถุประสงค์เพื่อ สร้างเว็บแอปพลิเคชันที่สามารถแปลงเพลงเป็นเพลงกล่องดนตรี โดยเว็บแอปพลิเคชันจะใช้ตัวแบบ โครงข่ายประสาทเทียมเชิงลึกที่ได้ทำการฝึกสอนมาหาจุดเริ่มต้นและโน้ตเพลงของของเสียง แล้ว สังเคราะห์เป็นเสียงเพลงกล่องดนตรีออกมาโดยอัตโนมัติ ซึ่งผู้ใช้สามารถเลือกเพลงที่ต้องการแปลงได้ อย่างอิสระ อีกทั้งยังสามารถเลือกฟังเพลงผ่านเว็บแอปพลิเคชันและบันทึกเพลงกล่องดนตรีที่ได้ลงบน หน่วยความจำของคอมพิวเตอร์ ผลที่ได้พบว่าตัวเว็บแอปพลิเคชันช่วยให้ผู้ใช้งานสามารถแปลงเพลง กล่องเพลงได้อย่างสะดวก แต่อย่างไรก็ตามประสิทธิภาพของการแปลงเพลงกล่องดนตรีนั้นขึ้นกับ ประเภทของเพลงเป็นหลัก
เว็บแอปพลิเคชันบนเครื่องคอมพิวเตอร์ : เกมฝึกภาษาจีนขั้นพื้นฐาน
Authors:   , จิโรจจาตุรนต์ ทศพล
Published: February 2025

โครงงาน “เว็บแอปพลิเคชันบนเครื่องคอมพิวเตอร์: เกมฝึกภาษาจีนขั้นพื้นฐาน” มี วัตถุประสงค์เพื่อพัฒนาเว็บแอปพลิเคชันบทเรียนภาษาจีน สำหรับผู้เริ่มเรียนได้ฝึกฝน และทบทวน ภาษาจีนระดับพื้นฐาน (HSK 1) จุดมุ่งหมายของโครงงานนี้เพื่อให้ผู้ใช้ได้ฝึกทบทวนภาษาจีนขั้น พื้นฐาน โดยขอบเขตของระบบมีดังนี้ ผู้ใช้สามารถใช้งานผ่านทาง Google chrome และคำศัพท์ ภาษาจีนขั้นพื้นฐานที่สามารถทบทวนได้ทั้งหมด 150 คำ นอกจากนี้ระบบยังแบ่งออกเป็นส่วนของ เนื้อหาบทเรียน และส่วนของแบบทดสอบ วิธีการเก็บข้อมูลจะใช้ข้อมูลการสอบและคำศัพท์ที่ใช้สอบ ผ่านทางอินเตอร์เน็ต ผลการสำรวจความเห็นจากผู้ใช้พบว่า ระบบนี้ใช้งานได้ดี
การใช้แสงสีเพื่อเพิ่มความดึงดูดใจให้กับขนมไทย
Authors:   , นาคถมยา ชนันท์
Published: February 2025

สีของแหล่งแสงมีความสำคัญในการช่วยเพิ่มหรือลดอารมณ์ ความรู้สึก และการรับรู้ของมนุษย์ ซึ่งอุณหภูมิสีของแสงและแสงสีแบบต่าง ๆ ให้ความความรู้สึกที่แตกต่างกันออกไป ในการวิจัยจึงนำเรื่องสีของแหล่งแสงมาประยุกต์ใช้ในวงการอาหาร มีวัตถุประสงค์คือการนำแหล่งแสงที่มีสีแตกต่างกันมาเพิ่มความดึงดูด ใจให้กับขนมไทย เพื่อเพิ่มยอดขายและรักษาความนิยมของขนมไทยในปัจจุบัน โดยการทดลองแบ่งออกเป็น 2 ส่วน ซึ่งการทดลองทั้ง 2 ส่วนเป็นการสอบถามผู้สังเกตทางช่องทางออนไลน์ จำนวน 94 คน ส่วนที่ 1 คือ การ เปรียบเทียบความอิ่มตัวของสีขนมแต่ละชนิดในสภาวะแสงขาวและสภาวะแสงที่มีสีคล้ายคลึงกับขนมชนิดนั้นๆ ซึ่งประกอบด้วยแหล่งแสงสีขาวอมเหลือง แสงสีขาวอมส้ม แสงสีส้ม แสงสีขาวอมเขียว แสงสีเขียว แสงสีขาว อมม่วง และ แสงสีม่วง ในส่วนขนมไทยประกอบด้วย ขนมสีเหลืองส้ม ขนมเขียว และ ขนมสีม่วง จากการรวบรวมข้อมูลพบว่าความพึงพอใจที่มีต่อแสงสีขาวอมเหลืองนั้นมีค่าเฉลี่ยมากที่สุด รองลงมาคือแสงสีขาวอม ส้ม และ สุดท้ายคือแสงสีส้มโดยมีค่าเฉลี่ยตามลำดับคือ 3.89 2.99 และ 1.67 ตามลำดับ และเมื่อความอิ่มสี ของขนมไทยมากเกินไปนั้น ทำให้ความน่าทานของอาหารลดลง ส่วนที่ 2 คือ การสังเกตภาพรวมของขนมที่ต่าง ชนิดและต่างสีในสภาวะแสงเดียวกันและระบุระดับความดึงดูดใจว่าสภาวะแสงแบบใดสามารถดึงดูดใจให้อยากรับประทานขนมทุกชนิด ซึ่งประกอบด้วยแหล่งแสงสีขาวอมเหลือง แสงสีขาวอมส้ม แสงสีขาวอมเขียว แสงสีขาวอมม่วง และ แสงสีขาว และยังใช้ขนมไทยชนิดเดียวกันกับส่วนที่ 1 พบว่าค่าเฉลี่ยของแสงสีขาวนั้นสูง ที่สุด รองลงมาเป็นแสงสีขาวอมเหลือง แสงสีขาวอมส้ม แสงสีขาวอมเขียว และ แสงสีขาวอมม่วง โดยมีค่าเฉลี่ยเป็น 4.09 4.02 3.04 1.90 และ 1.43 ตามลำดับ จากการทดลองทั้ง 2 ส่วนสามารถสรุปได้ว่า สีของแหล่งแสง ที่มีสีคล้ายคลึงกับสีของขนมไทยชนิดนั้น ๆ สามารถเพิ่มความดึงดูดใจในขนมไทยได้ ถ้าสีของแหล่งแสงนั้นไม่เพิ่มความอิ่มสีของขนมไทยมากจนเกินและเป็นแหล่งแสงที่คนส่วนใหญ่มีประสบการณ์ร่วมด้วย
การเตรียมวัสดุแคลเซียมซิลิเกตความหนาแน่นต่ำสำหรับงานวัสดุทนไฟ
Authors:   , ปาลวัฒน์ ณัชชา
Published: February 2025

งานวิจัยนี้มีจุดประสงค์เพื่อพัฒนาวัสดุเซรามิกแคลเซียมซิลิเกตความหนาแน่นต่ำที่มีสมบัติเป็นฉนวนความร้อนสำหรับงานก่อสร้างเตาเผา โดยทำการทดลองทั้งหมด 3 สูตร ได้แก่ ขี้เถ้า ทรายบด และปลาสเตอร์ จึงเกิดแนวคิดลดต้นทุนจากการผลิตอิฐทนไฟ โดยใช้แม่แบบปลาสเตอร์ที่เสื่อมสภาพจากโรงงานเซรามิกที่มีหลายหมื่นตันต่อปี มาเป็นวัตถุดิบเริ่มต้นในการผลิตอิฐทนไฟแคลเซียมซิลิเกต และลดการใช้พลังงานในการผลิตโดยการลดอุณหภูมิในการเกิดปฏิกิริยาในการสร้างแคลเซียมซิลิเกตให้สามารถเกิดได้ที่อุณหภูมิต่ำ โดยทำการวิเคราะห์องค์ประกอบทางเคมีของอิฐทนไฟด้วย XRD และทำการคำนวณหาค่าความหนาแน่นของอิฐทนไฟ เพื่อให้ได้อิฐทนไฟที่มีองค์ประกอบของ Tobermolite เป็นหลัก และมีความหนาแน่นต่ำ โดยจากผลการวิจัยพบว่าการขึ้นรูปแบบวิธีที่ 2 ให้ความหนาแน่นที่ต่ำกว่าการขึ้นรูปวิธีที่ 1 เนื่องจากปริมาณน้ำที่ใช้ในการขึ้นรูปมีผลต่อความหนาแน่นของชิ้นงาน การใช้เยื่อกระดาษในปริมาณ 60 กรัม ให้ความหนาแน่นต่ำที่สุด และสูตรขี้เถ้าXXเป็นสูตรที่ดีที่สุดเมื่อเปรียบเทียบกับทั้ง 3 สูตร โดยเป็นสูตรที่สามารถเกิดปฏิกิริยาได้ดีที่สุด มีองค์ประกอบทางเคมีใกล้เคียงกับชิ้นงานมาตรฐาน และมีค่าความหนาแน่นต่ำสุดโดยมีค่าประมาณ 0.230±0.021 g/cm³
เปรียบเทียบความหลากชนิดของแตนเบียนวงศ์ Ichneumonidae และ Braconidae (Hymenoptera: Ichneumonoidea) บริเวณอุทยานแห่งชาติเขาใหญ่
Authors:   , ธนันท์ธนพงศ์ ณักษ์ลภัส
Published: February 2025

แตนเบียนใน Superfamily Ichneumonoidea จัดอยู่ในอันดับ Hymenoptera มีความหลากหลายทางชีวภาพสูงทั้งลักษณะทางสัณฐานภายนอก และการดำรงชีวิต จัดเป็นกลุ่มที่มีความหลากชนิดสูงสุดใน Parasitica อย่างไรก็ดีข้อมูลความหลากหลายทางชนิดยังมีอยู่น้อยมากทั่วโลก โดยเฉพาะประเทศในเขตร้อน รวมถึงประเทศไทย Ichneumonoidea แบ่งเป็น 2 วงศ์ใหญ่ คือ Ichneumonidae และ Braconidae ทั้ง 2 วงศ์มีลักษณะทางสัณฐานภายนอกที่แตกต่างกันอย่างชัดเจน ลักษณะสำคัญที่เห็นได้ชัดคือเส้นปีกของปีกคู่หน้าที่แตกต่างกัน โดยใน Ichneumonidae ร้อยละ 95 มีเส้นปีก 2m-cu ในขณะที่ Braconidae มีเส้นปีก 1/Rs+M, r-m และ submarginal cell โดย Ichneumonidae จะมี submarginal cell บนปีกคู่หน้าเป็นรูปห้าเหลี่ยม ส่วน Braconidae จะเป็นรูปสี่เหลี่ยมคางหมู การศึกษาความหลากชนิดของแมลงสามารถทำได้หลายวิธี หนึ่งในวิธีการที่ได้รับความนิยมมากวิธีหนึ่งคือการใช้กับดักเต็นท์ (Malaise trap) กับดักนี้เหมาะสำหรับศึกษาความหลากชนิดของแมลงบินได้ที่ออกหากินในเวลากลางวัน งานวิจัยนี้ศึกษาเปรียบเทียบความหลากชนิดของแตนเบียนวงศ์ Ichneumonidae และ Braconidae บริเวณอุทยานแห่งชาติเขาใหญ่ โดยทำการเก็บตัวอย่างแมลงจากกับดักทุก 2 สัปดาห์ นำตัวอย่างแมลงที่เก็บได้มาคัดแยกเฉพาะแตนเบียนวงศ์ Ichneumonidae และ Braconidaeออกจากแมลงชนิดอื่นภายใต้กล้องจุลทรรศน์แบบสเตอริโอ จัดทำฐานข้อมูลและให้เลข voucher ตามหลักของพิพิธภัณฑสถานธรรมชาติวิทยาแห่งจุฬาลงกรณ์มหาวิทยาลัยกับตัวอย่างแตนเบียนทุกตัว จากผลการศึกษาและเปรียบเทียบความหลากชนิดของแตนเบียนวงศ์ Ichneumonidae และ Braconidae บริเวณอุทยานแห่งชาติเขาใหญ่ พบแตนเบียนวงศ์ Ichneumonidae 461 ตัว 132 morphospecies และ Braconidae 114 ตัว 37 morphospecies สามารถสรุปได้ว่าแตนเบียนวงศ์ Ichneumonidae มีจำนวนชนิดและจำนวนตัวมากกว่าวงศ์ Braconidae
การพัฒนาทีเซลล-ที่มีตัวรับลูกผสมที่จำเพาะ latent membrane protein 2 ของ ไวรัสเอปสไตน-บาร-และทดสอบประสิทธิภาพในหลอดทดลอง
Authors:   , บุญรัตน์ พชร
Published: February 2025

มะเร็งหลังโพรงจมูก (nasopharyngeal carcinoma: NPC) เป็นสาเหตุหลักของ การตายด้วยโรคมะเร็งในประเทศแถบเอเชียตะวันออกเฉียงใต้โดยผู้ป่วยที่มีการกลับมาของ โรคและได้รับการรักษาด้วยการฉายรังสีควบคู่กับการทำเคมีบำบัดมีอัตราการรอดชีวิตใน ระยะเวลา 5 ปี เพียง 20% ดังนั้นจึงมีความจำเป็นอย่างยิ่งในการพัฒนาวิธีรักษามะเร็งหลัง โพรงจมูกที่เกี่ยวข้องกับการติดเชื้อไวรัสเอปสไตน-บาร- (Epstein-Barr virus, EBV) รูปแบบใหม่ เซลล์มะเร็งมีการแสดงออกของแอนติเจนของไวรัสบนผิวเซลล์ 2 ชนิด ได้แก่ latent membrane protein 1 (LMP1) และ latent membrane protein 2 (LMP2) ทั้งนี้ LMP2 มีการแสดงออกบนผิวเซลล์มากกว่า LMP1 โดยมีการแสดงออกในผู้ป่วยถึง 50-90% ในขณะ ที่ LMP1 มีการแสดงออกเพียง 0-35% ผู้วิจัยจึงพัฒนา chimeric antigen receptor T cell (CAR T cell) ที่จำเพาะต่อ LMP2 ด้วยระบบ sleeping beauty (SB) transposon ซึ่ง สามารถตัดต่อทีเซลล์ให้แสดงออก LMP2-specific CAR T cell อย่างถาวรและสามารถเพิ่ม จำนวนในหลอดทดลองด้วย autologous lymphoblastoid cell line (LCL) โดยพบว่า CAR T cell อยู่ในระยะ central memory และ effector memory นอกจากนี้ LMP2- specific CAR T cell สามารถกำจัดเซลล์มะเร็งได้อย่างมีประสิทธิภาพในหลอดทดลอง จากผลการทดลองดังกล่าวแสดงถึงความสามารถของ LMP2-specific CAR T cell ในการกำจัด เซลล์มะเร็งที่สามารถนำไปต่อยอดในการทดลองในสิ่งมีชีวิต
ผลของแหล่งกำเนิดแสงและความเข้มแสงต่อการเจริญและการผลิตรงควัตถุของแบคทีเรียสังเคราะห์แสง Rhodopseudomonas palustris AS85
Authors:   , โคตรพันธ์ มนัสชนก
Published: February 2025

แบคทีเรียสังเคราะห์แสงสีม่วงแดงชนิดไม่สะสมกำมะถัน (Purple non-sulfur bacteria; PNSB) เป็นแบคทีเรียที่มีเมตาบอลิซึมที่หลากหลาย ในภาวะโฟโตเฮเทอโรโทรป PNSB สามารถเปลี่ยนพลังงานแสงเป็นพลังงานเคมีเพื่อการเจริญได้ การเพาะเลี้ยง PNSB ในห้องปฏิบัติการนิยมใช้หลอดไส้เป็นแหล่งกำเนิดแสง ซึ่งในปัจจุบันหลอดไส้ได้ถูกห้ามผลิตและหาซื้อได้ยากในหลายประเทศรวมถึงประเทศไทยด้วย เนื่องจากความไม่มีประสิทธิภาพเชิงพลังงาน ดังนั้น งานวิจัยนี้จึงมีวัตถุประสงค์เพื่อเปรียบเทียบความสามารถของหลอด คอมแพกต์ฟลูออเรสเซนต์และหลอดไส้ ในการเป็นแหล่งพลังงานแสงเพื่อการเจริญของ Rhodopseudomonas palustris สายพันธุ์ AS85 โดยเพาะเลี้ยงภายใต้ภาวะโฟโตเฮเทอโรโทรป ในอาหารเลี้ยงเชื้อเหลว RCVB ที่ความเข้มแสง 2000 lux เก็บตัวอย่างเพื่อหาแบคเทอริโอคลอโรฟิลล์ แคโรทีนอยด์และน้ำหนักเซลล์แห้ง ผลการทดลองแสดงการเจริญสูงสุดของ AS85 เมื่อเลี้ยงภายใต้แสงจากหลอดไส้เป็นเวลา 3 วัน โดยให้ค่า OD₆₆₀ สูงสุดอยู่ที่ 2.241±0.04 ในขณะที่หลอดคอมแพกต์ฟลูออเรสเซนต์ชนิดวอร์มไวท์และเดย์ไลท์ทำให้เกิดการเจริญของ AS85 ที่ช้ากว่า และพบว่าแหล่งกำเนิดแสงที่ต่างกันไม่ทำให้ปริมาณ แบคเทอริโอคลอโรฟิลล์ทั้งหมดต่อเซลล์ต่างกัน แต่ปริมาณแคโรทีนอยด์ทั้งหมดต่อเซลล์ต่างกัน แหล่งกำเนิดแสงที่ทำให้เกิดการผลิตแคโรทีนอยด์ทั้งหมดต่อเซลล์สูงสุด คือ หลอดคอมแพกต์ฟลูออเรสเซนต์ชนิดวอร์มไวท์ สรุปได้ว่าหลอดไส้ยังเหมาะสมที่สุดสำหรับการเลี้ยง R. palustris AS85 แบบโฟโตเฮเทอโรโทรป
การระบุลักษณะคุณสมบัติของแบคทีเรียที่ผลิตพอลิไฮดรอกซีแอลคาโนเอตและยีนชีวสังเคราะห์ PHAs
Authors:   , เจริญสุข ธีรวุฒิ
Published: February 2025

มลภาวะที่เกิดจากขยะพลาสติกยังคงเป็นปัญหาด้านสิ่งแวดล้อมในหลายๆ ประเทศ ทำให้ทั่วโลกเริ่ม สนใจพลาสติกชีวภาพทดแทนพลาสติกจากแหล่งปิโตรเลียม พลาสติกชีวภาพจึงมีบทบาทในชีวิตประจำวันมาก ขึ้น เนื่องจากพลาสติกชีวภาพสามารถย่อยสลายได้เร็ว ในขณะที่พลาสติกจากปิโตรเคมีใช้เวลามากกว่า 500 ปี ในการย่อยสลายตามธรรมชาติ พอลิไฮดรอกซิแอลคาโนเอต (polyhydroxyalkanoates, PHAs) เป็นพลาสติก ชีวภาพทางเลือกชนิดหนึ่งที่เริ่มมีความสนใจมากขึ้น มีคุณสมบัติเป็นเทอร์โมพลาสติก สามารถย่อยสลายได้ ทางชีวภาพ และมีความเข้ากันได้กับเนื้อเยื่อในร่างกาย PHAs สามารถผลิตได้จากแบคเรียหลายชนิดที่มียีนชีว สังเคราะห์ PHAs และสามารถย่อยสลายได้ตามธรรมชาติจากแบคทีเรียที่มียีนย่อยสลาย PHAs ได้ผลิตภัณฑ์ สุดท้ายเป็นน้ำและแก๊สคาร์บอนไดออกไซด์ วัตถุประสงค์ของงานวิจัยนี้เพื่อระบุลักษณะคุณสมบัติของ แบคทีเรียที่ผลิต PHAs และยีนชีวสังเคราะห์ PHAs จากแบคทีเรียที่คัดแยกได้ในงานวิจัยก่อนหน้านี้ เมื่อระบุ ชนิดของแบคทีเรียด้วยวิธีวิเคราะห์ลำดับนิวคลีโอไทด์บริเวณ 16s rDNA แสดงให้เห็นว่าไอโซเลทที่ 1 ถึง 8 มี ความคล้ายคลึงกับ Chryseobacterium daecheongense SNA 43T 98.63 เปอร์เซ็นต์ Pseudomonas chengduensis L02T 99.35 เปอร์เซ็นต์ Lysinibacillus mecroides KPB6T 98.87เปอร์เซ็นต์ Enterobacter hormaechei IPBCC 19.1426T 100 เปอร์เซ็นต์ Sphingopyxis indica DS15T 99.78 เปอร์เซ็นต์ Gordonia bronchialis A5-8T 98.25 เปอร์เซ็นต์ Pseudomonas denitrificans H38AT 99.93 เปอร์เซ็นต์ และ Lysinibacillus fusiformis L13T 99.93 เปอร์เซ็นต์ ตามลำดับ จากนั้นวิเคราะห์กลุ่มยีนชีวสังเคราะห์ PHAs ในฐานข้อมูลจีโนมโดยใช้โปรตีนอ้างอิงในฐานข้อมูลโปรตีน พบว่าไอโซเลททั้งหมดมียีน phaJ และ fabG ซึ่ง เป็นยีนที่เกี่ยวข้องกับสารตัวกลางส่วนต้นและส่วนปลายในวิถีบีตาออกซิเดชัน พบ phaA และ phaC ซึ่งเป็น ยีนที่เกี่ยวข้องกับส่วนต้นและส่วนปลายในวิถีสังเคราะห์ PHAs โดยใช้ acetyl-coA ที่ได้จากเมแทบอลิซึมของ กลูโคสเป็นสารตั้งต้น นอกจากนี้ยังพบ phaZ ซึ่งถูกถอดรหัสได้เอนไซม์ PHA depolymerase ผลการทดลอง ทั้งหมดนี้จึงสรุปได้ว่า ไอโซเลททั้งหมดสามารถนำกลูโคสและกรดไขมันมาผลิต PHAs โดยใช้กลุ่มยีนชีว สังเคราะห์ PHAs ได้แก่ phaA phaC phaB phaJ และ fabG และสามารถย่อยสลาย PHAs โดยใช้ PHA depolymerase จากยีน phaZ ได้ อย่างไรก็ตาม การศึกษาในอนาคตควรออกแบบไพรเมอร์เพื่อนำมา ทดสอบกับเชื้อบริสุทธิ์เพื่อยืนยันยีนชีวสังเคราะห์ PHAs และชนิดของ PhaC ของไอโซเลททั้งหมดนี้
การคัดกรองสารออกฤทธิ์ต้านการเจริญของ Methicillin-Resistant Staphylococcus aureus (MRSA) จากสารสกัดที่แยกได้จากแหล่งธรรมชาติ
Authors:   , โกมลวิทยคุณ ชาญินี
Published: February 2025

ปัญหาเชื้อดื้อยา นับเป็นหนึ่งในปัญหาที่สำคัญของสาธารณะสุขโลก จากข้อมูลของ CDC พบว่าปัจจุบันมีเชื้อดื้อยาหลากหลายชนิด ตัวอย่างเช่น Carbapenem-resistant Acinetobacter , Methicillin-Resistant Staphylococcus aureus , Erythromycin-resistant group A , Mycoplasma genitalium เป็นต้น โดยปัญหาเชื้อดื้อยาดังกล่าวเกิดขึ้นได้จากหลายปัจจัย หนึ่งในสาเหตุหลักที่สำคัญคือ การใช้ยาปฏิชีวนะที่ไม่เหมาะสม เชื้อ Methicillin Resistant Staphylococcus aureus ( MRSA ) เป็นหนึ่งในเชื้อดื้อยาที่สำคัญของกลุ่ม S. aureus ที่มีรายงานการดื้อยาปฏิชีวนะหลายชนิด ซึ่งสามารถทำให้เกิดอาการได้หลากหลาย ตัวอย่างเช่น ก่อให้เกิดการติดเชื้อรุนแรงบริเวณบาดแผล ก่อให้เกิดการอักเสบในอวัยวะภายในหลายชนิด เช่น กล้ามเนื้อหัวใจ กระดูก หากในการติดเชื้อที่รุนแรง เช่นในกระแสเลือด อาจนำไปสู่การเสียชีวิตได้ จึงเป็นเรื่องจำเป็นในการหายาที่มีประสิทธิภาพเพื่อกำจัดเชื้อดื้อยา ในปัจจุบันมีการนำยาปฏิชีวนะที่มีอยู่เดิมมาใช้ร่วมกันเพื่อเสริมการออกฤทธิ์ของยาดังกล่าว สารออกฤทธิ์ทางธรรมชาติ นับเป็นหนึ่งในทางเลือกที่นำมาแก้ไขปัญหานี้เช่นเดียวกัน จุดมุ่งหมายของงานวิจัยนี้ เพื่อ ค้นหาสารออกฤทธิ์ที่แยกได้จากแหล่งธรรมชาติที่มีฤทธิ์ต้านการเจริญของเชื้อดื้อยา MRSA ในงานวิจัยนี้ได้นำสารออกฤทธิ์ธรรมชาติจำนวน 19 ชนิดมาทดสอบฤทธิ์ต้านการเจริญของเชื้อ MRSA จำนวน 4 สายพันธุ์และเชื้อ S. aureus สายพันธุ์มาตรฐาน 1 สายพันธุ์ โดยวิธี Resazurin Microtiter plate Assay ( REMA ) พบสารที่สามารถออกฤทธิ์ในการยับยั้งการเจริญของเชื้อดื้อยาดังกล่าวจำนวนทั้งสิ้น 7 สารจากจำนวนทั้งหมด 19 สาร ต่อจากนี้จะได้นำสารทดสอบที่ให้ผลบวกทั้ง 7 สาร มาทดสอบหาค่าความเข้มข้นที่ต่ำที่สุดที่สามารถยับยั้งการเจริญของเชื้อทดสอบ (MIC) และค่าความเข้มข้นที่ต่ำที่สุดที่สามารถฆ่าเชื้อทดสอบดื้อยา MRSA (MBC) เพื่อนำผล MIC ของสารที่ให้ผลบวกไปทดสอบร่วมกับยาปฏิชีวนะ clindamycin เพื่อศึกษาการออกฤทธิ์ร่วมกันต่อไป
การพัฒนาโปรแกรมประยุกต์บนอุปกรณ์เคลื่อนที่สำหรับการจำลองท่อขนส่ง
Authors:   , มโนมัยวจี ณัฐวัชร
Published: February 2025

งานวิจัยนี้มีวัตถุประสงค์เพื่อทำการพัฒนาโปรแกรมจำลองท่อขนส่งบนอุปกรณ์เคลื่อนที่ เนื่องจากจะสามารถสร้างความเข้าใจเชิงลึกเบื้องต้นให้กับผู้ใช้งาน อีกทั้งการพัฒนาการใช้งานโปรแกรมประยุกต์บนอุปกรณ์เคลื่อนที่จะช่วยให้ผู้ใช้งานทำงานได้สะดวก รวดเร็ว และเป็นทางเลือกใหม่ให้กับผู้ใช้งานโปรแกรมประยุกต์บนคอมพิวเตอร์ทางการค้า ซึ่งมีค่าลิขสิทธิ์การใช้งานสูง โดยทำการศึกษาทฤษฎีกลศาสตร์ของไหลในท่อขนส่ง การถ่ายโอนความร้อนในท่อขนส่ง และการบ่งชี้อันตรายของกระบวนการและการปฏิบัติงาน จากนั้นนำไปเขียนภาษาคอมพิวเตอร์ คำนวณค่าของตัวแปรต่าง ๆ ที่เกี่ยวข้อง ออกแบบหน้าจอแสดงผลที่ง่ายต่อการใช้งานของผู้ใช้งาน นำไปสู่ผลลัพธ์คือโปรแกรมจำลองท่อขนส่งบนอุปกรณ์เคลื่อนที่ ซึ่งผู้ใช้งานสามารถออกแบบสภาวะดำเนินการที่ต้องการ โดยการป้อนค่าพารามิเตอร์ที่สำคัญ เช่น ชนิดของไหลที่ต้องการ อัตราการไหลเชิงปริมาตร ความดัน อุณหภูมิ ส่วนเพิ่มเติมของท่อขนส่ง และอื่น ๆ โดยที่โปรแกรมจำลองท่อขนส่งบนอุปกรณ์เคลื่อนที่สามารถประเมินและให้คำแนะนำในเรื่ององค์ประกอบของระบบท่อขนส่งที่เหมาะสมในสภาวะดำเนินการที่ผู้ใช้งานต้องการได้ ตัวอย่างเช่น สามารถคำนวณความดันลดที่ตกคร่อมในระบบท่อขนส่ง พร้อมทั้งคำนวณพลังงานของเครื่องอัดของไหลที่ระบบต้องการ และแนะนำขนาดของเครื่องอัดของไหล นอกจากนี้ยังสามารถทำนายผลของความปลอดภัยในกระบวนการที่เกิดขึ้นได้ ซึ่งผลลัพธ์ที่ได้ เมื่อนำมาเปรียบเทียบกับโปรแกรม Aspen plus V9 พบว่า มีสัดส่วนค่าความผิดพลาดสูงสุด คือ 3.979.
สื่อการเรียนการสอนแบบมัลติมีเดีย เรื่อง การอินทิเกรตบนโดเมนทั่วไปโดยโปรแกรม GeoGebra
Authors:   , แก้วเจริญ กิตติภัทร
Published: February 2025

โครงงานนี้เป็นสื่อการเรียนการสอนแบบมัลติมีเดีย เรื่อง การอินทิเกรตบนโดเมนทั่วไปโดยโปรแกรม GeoGebra ซึ่งนำเสนอในรูปแบบของสื่อการเรียนการสอนแบบ Interactive ที่ผู้เรียนสามารถโต้ตอบกับโปรแกรมได้ คือผู้เรียนสามารถเปลี่ยนฟังก์ชันและขอบเขตของการอินทิเกรตได้ แล้วโปรแกรมจะเปลี่ยนการแสดงผลไปตามฟังก์ชันที่ต้องการ ซึ่งสื่อการเรียนการสอนชุดนี้จะมีทั้งภาพสองมิติและสามมิติที่มีสีสันสวยงามประกอบเนื้อหา ทำให้ผู้เรียนสามารถทำความเข้าใจบทเรียนได้ง่ายขึ้น สื่อการเรียนการสอนนี้พัฒนาขึ้นโดยใช้โปรแกรม GeoGebra ver.6.0.562
Attention-based recommender systems by applying region embedding
Authors:   , Sae-diae Thitiya
Published: February 2025

Recommender system is a system that is used to search for an item that a user prefers and recommends it to another user. The Recommender Systems often uses the consistency with previous usage history of the target user and other users in the system or the user’s preferences to predict scores. However, they still lack consideration of latent relations in the sequence around a target user and a target item. Hence, this research proposes a new recommendation method that can extract a latent relation in a historical sequence of a target user and a target item by applying Region Embedding with the Local Context Unit in order to utilize that latent relation for personalized rating predictions. However, this method does not serve for personalized recommendation for each target user. Therefore, this research also proposes a specific set of neighbors to different target users in order to differentiate among target users even if having the same set of neighbors by applying method of Attention mechanism. This method calculates Attention scores which are similar to the similarity score between neighbors and target users. Therefore, the proposed method can predict rating scores which are different for different target users. The dataset used in the experiment is MovieLens. This research compares the efficiency of the proposed method with Neural Collaborative Filtering recommendation. Moreover, the experimental results between our method with Attention was compared to our method without Attention. Finally, the models were evaluated with NDCG@K and HitRate@K. The results show that our model is better than NCF. Moreover, our model with Attention is better than our model without Attention.
Estimating soil respiration rates between wet and dry seasons in an urban park of Thailand
Authors:   , Phalodom Jittiwas
Published: February 2025

Soil respiration (Rs) is considered the largest component in the terrestrial-atmospheric carbon exchange system. While soils offset organic carbon from the atmosphere, Rs can be a significant source of CO₂ emission. In urban areas where the balance of carbon sink and source is still under debate whether which one is dominant. To understand the dynamics of the amount of urban carbon, in particular a green space, is the key linking to climate change issue. This research investigated Rs rates between the wet and dry seasons, and further analyzed the relationships between Rs rates and environmental covariates i.e. (soil temperature, soil moisture content, soil organic carbon and vegetation cover types). The measurement of Rs rates were conducted in twenty-seven soil samples around trees, grass and shrubs in the CU Centenary Park using a close chamber technique. The difference between average Rs rates in the wet season (1.70±0.41 g CO₂ m⁻² hr⁻¹) and dry season (1.29±0.34 g CO₂ m⁻² hr⁻¹) was found to be statistically significant (p-value < 0.0001). The linear regression model showed no statistically significance of relationship between Rs rates and environmental covariates in both seasons. However, higher mean Rs rate in the area covered by grass was determined when compared to the Rs rates covered by trees. The results indicated that low organic matter input from litterfall management and soil temperature around trees could affect the decomposition process and microorganism activity in the soil.
Hybrid (Content-based filtering and Collaborative filtering) recommender system based on BERT
Authors:   , Channarong Chanapa
Published: February 2025

Recommender system (RS) is the system that recommends items to users based on user preference. There are two main methods that are used in RS, including content-based filtering (CBF) and collaborative filtering (CF). However, these two main methods are not effective enough to get the better recommendation. Hence, many people have explored other methods such as neural content-based filtering and neural collaborative filtering. But those methods do not focus on the interaction sequence of the target user. Recently, there are researches that proposed to model sequential recommendations based on users’ historical interaction. One of these is BERT4Rec which takes BERT, a language understanding model, to model a sequential recommendation. This method only considers the historical sequence (item sequence) of the target user and does not consider the interaction of other users in the system that is content-based filtering approach. For this reason, we proposed a new method called Hybrid recommender system based on BERT, which applied BERT on both CBF and CF. For CBF, we consider the item sequence of the target user as same as BERT4Rec, but the result of our proposed method is the target user profile. For CF, we consider other users who used to interact with the target item and call it as user sequence of the target item. The result of the CF side is the target item profile. Finally, after obtaining the results on both CBF and CF side, we use it to predict the rating score by the NCF approach. To evaluate our proposed method, we compared it with BERT4Rec on MovieLens-1M dataset in terms of accuracy by the NDCG approach. The experimental result shows that our proposed method outperforms BERT4Rec.
Biodegradation of PLA dip coated film under aerobic condition by measuring carbon dioxide evolved in soil.
Authors:   , Towsiri Phalod
Published: February 2025

This study is focused on pure poly(lactic acid) type 4042D film and poly(lactic acid) dip-coated film on paper by measuring CO₂ evolution. The study of pure poly(lactic acid) film and poly(lactic acid) dip-coated film on paper by measuring CO₂ evolution. Poly(lactic acid)/paper dip-coated film prepared from poly(lactic acid) in three different dip-coating periods;10, 20 and 40 minutes. The biodegradation was set up by buried test sample in soil within microcosm. The biodegradation of sample was followed over time 0, 1, 3, 5, 7, 14 and 28 days. It was found that pure poly(lactic acid) film has the highest biodegradability at 21.4%. For poly(lactic acid)/paper dip-coated film at 10, 20, and 40 minute dip-coating time that shown biodegradation at 14.6%, 10.9% and 9.6%, respectively.
สารฆ่าวัชพืชที่ตกค้างในปูนา Esanthelphusa nani จากพื้นที่เกษตรกรรมจังหวัดน่าน
Authors:   , บุญสร้าง ธัญญลักษณ์
Published: February 2025

ในปัจจุบันมีการใช้สารฆ่าวัชพืชปริมาณมากเพื่อเพิ่มผลผลิตและลดการสูญเสียจากศัตรูพืชใน การทำเกษตรกรรม โดยจังหวัดน่านเป็นหนึ่งในจังหวัดที่มีการนำเข้าและใช้สารฆ่าวัชพืชเป็นปริมาณ มาก สารฆ่าวัชพืชเหล่านี้สามารถตกค้างและปนเปื้อนอยู่ในสิ่งแวดล้อมและอาจส่งผลกระทบต่อ สิ่งมีชีวิตที่อาศัยอยู่ในพื้นที่นั้นได้ ในการศึกษาครั้งนี้มีวัตถุประสงค์เพื่อตรวจสอบสารฆ่าวัชพืช ได้แก่ พาราควอต และแอทราซีน ที่ตกค้างในปูนา Esanthelphusa nani ซึ่งเป็นสัตว์เฝ้าระวังที่ใช้ในพื้นที่ โดยเก็บตัวอย่างปูนาจากพื้นที่เกษตรกรรม 2 พื้นที่ คือ พื้นที่เกษตรกรรมตำบลไหลน่าน ซึ่งเป็นพื้นที่ เกษตรกรรมอ้างอิงที่ไม่มีรายงานการใช้สารฆ่าวัชพืชมากว่า 10 ปีและพื้นที่เกษตรกรรมตำบล บ้านส้าน อำเภอเวียงสา จังหวัดน่าน ซึ่งเป็นพื้นที่เกษตรกรรมที่มีการใช้สารฆ่าวัชพืชวัชพืชอย่าง ต่อเนื่องเป็นประจำ จากนั้นทำตัวอย่างมาทำแห้ง สกัดและตรวจสอบการตกค้างของสารด้วยวิธี ELISA พบว่าปริมาณพาราควอตที่ตกค้างในเนื้อเยื่อปูนาจากพื้นที่อ้างอิงมีค่า 4.39 ถึง 73.75 ng/g น้ำหนักแห้ง และจากพื้นที่เกษตรกรรมที่มีการใช้สารฆ่าวัชพืชอยู่ในช่วง 29.31 ถึง 466.60 ng/g น้ำหนักแห้ง ส่วนปริมาณการปนเปื้อนของแอทราซีนในเนื้อเยื่อปูนาจากพื้นที่อ้างอิงอยู่ในระหว่าง 3.01 ถึง 15.07 ng/g น้ำหนักแห้ง และจากพื้นที่เกษตรกรรมที่มีรายงานการใช้สารฆ่าวัชพืชอยู่ในช่วง 3.77 ถึง 8.34 ng/g น้ำหนักแห้ง โดยการศึกษาในครั้งนี้สามารถนำไปเผยแพร่ให้เกษตรกรตระหนักถึง ผลกระทบจากการใช้สารเคมีในพื้นที่เกษตรกรรมต่อสุขภาพของสัตว์เฝ้าระวัง เกษตรกร ตลอดจน สิ่งแวดล้อม
การศึกษาความคุ้มทุนของการใช้ระบบผลิตไฟฟ้าด้วยเซลล์แสงอาทิตย์
Authors:   , เพชรชื่น สุกุลยา
Published: February 2025

โครงงานนี้ศึกษาและวิเคราะห์ความคุ้มทุนในการติดตั้งและใช้ระบบผลิตไฟฟ้าแสงอาทิตย์ สำหรับผู้ใช้ไฟฟ้าประเภทบ้านพักที่อยู่อาศัย กิจการขนาดเล็ก กิจการขนาดกลาง และกิจการขนาดใหญ่ โดยใช้ข้อมูลค่าไฟฟ้ารายเดือนตั้งแต่เดือนมกราคม ปี พ.ศ. 2555 ถึง เดือนสิงหาคม ปี พ.ศ. 2562 ในการคำนวณหาระยะเวลาคืนทุน (เดือน) ผู้วิจัยพบว่าผู้ที่ติดตั้งระบบผลิตไฟฟ้าด้วยเซลล์แสงอาทิตย์ (ช่วง 17 kW ถึง 24 kW) โดยส่วนใหญ่จะคุ้มทุนภายใน 15 ปี หากนำค่าไฟฟ้าที่ประหยัดได้โดยเฉลี่ยต่อเดือนไปจ่ายค่าติดตั้งระบบผลิตไฟฟ้าด้วยเซลล์แสงอาทิตย์ โดยไม่คิดอัตราดอกเบี้ย หากคิดอัตราดอกเบี้ย 3% ต่อปี พบว่าครึ่งหนึ่งของผู้ที่ติดตั้งระบบผลิตไฟฟ้าด้วยเซลล์แสงอาทิตย์จะคุ้มทุนภายใน 13 ปี 3 เดือน
ผลของสารสกัดจากระชาย Boesenbergia rotunda ที่มีผลต่อเซลล์มะเร็งปากมดลูก
Authors:   , ช่างทุ่งใหญ่ โภคิน
Published: February 2025

พืชวงศ์ขิง (Zingiberaceae) ประกอบด้วยชนิดพืชที่มีความหลากหลายสูง นับว่าเป็นวงศ์พืชที่ใหญ่ วงศ์หนึ่งของโลกประมาณ 1,500 ชนิด และมีการกระจายตัวในประเทศเขตร้อนชื้น โดยเฉพาะอย่างยิ่งในเขต ประเทศแถบเอเชียตะวันออกเฉียงใต้ที่มีภูมิอากาศแบบร้อนชื้น รวมถึงในประเทศไทยก็มีพืชในวงศ์ขิงอยู่ราว ๆ 300 ชนิด และ มีการใช้พืชในวงศ์นี้ไปสร้างประโยชน์มากมายด้วยเอกลักษณ์เฉพาะของกลิ่นที่มาจากสารหอม ละเหยภายใน ทั้งใช้ในการประกอบอาหาร ตลอดจนอุตสาหกรรมเครื่องหอม อีกทั้งพืชในวงศ์ขิงยังมีฤทธิ์ทาง ยาที่สามารถนำมาใช้ในการรักษาอาการต่าง ๆ ของโรคได้ การศึกษานี้จึงสนใจที่จะนำพืชในวงศ์นี้ คือกระชาย (Boesenbergia rotunda) มาศึกษาผลของสารสกัดที่มีผลต่อเซลล์มะเร็งปากมดลูก เมื่อเพิ่มความเข้มข้นไปที่ 0.1, 1, 10, 100 ug/ml การตายของเซลล์มะเร็งปากมดลูกก็สูงขึ้นตามลำดับ อีกทั้งการศึกษาวิวัฒนาการชาติ พันธุ์ของกระชายกับพืชในวงศ์ขิง โดยใช้ยีน 18S rRNA ยีน 5.8S rRNA และ ยีน matK พบว่ากระชายใน ประเทศไทยมีความสัมพันธ์ทางวิวัฒนาการชาติพันธุ์ กับกระชายจากประเทศอินเดียมากกว่ากระชายจาก ประเทศจีน ฟิลิปปินส์ และเวียดนาม มีความสัมพันธ์กันทางวิวัฒนาการ
Raman Spectroscopy of Graphene/VO₂ Heterostructure
Authors:   , Rattanasakuldilok Wirunchana
Published: February 2025

Vanadium dioxide (VO₂) is a very interesting transition metal oxide as it undergoes structural-phase and insulator-to-metal transitions just above room temperature (~340 K). Synthesizing VO₂ on top of graphene to enhance the performance of VO₂ has long been practiced; however, the quality of the obtained films is usually degraded. In this research, the layer order was switched, with bilayer graphene fabricated via graphite exfoliation lying on top of VO₂/Al₂O₃ of 2 different VO2 thicknesses, 50 nm and 100 nm. The obtained hybrids were studied via Raman spectroscopy to see how the materials affect one another. The hybrid of the thicker sample was further investigated using temperature-dependent Raman spectroscopy to observe the change in transition temperature and compared with the graphene-absent sample and bilayer graphene on silicon dioxide. From graphite exfoliation, there are only bilayer-graphene flakes available on both 50-nm and 100- nm VO₂. The Raman results clearly indicate that bilayer graphene induces the in-plane tensile stress in VO₂, and the VO₂ thickness influences the compressive strain in bilayer graphene due to a smaller lattice parameter of the sapphire substrate compared with that of graphene. From the temperature-dependent Raman experiment, the structural transition apparently takes place before the electrical transition. Although the effect of bilayer graphene on the transition temperature cannot be deduced from this experiment, for which the countereffect of electron injection from graphene might account, some interesting features are observed: the transition is direct with no M2 intermediate state, and the G-band of bilayer graphene blue shifts for some increasing temperatures, as opposed to a usual red shift seen in bilayer graphene on SiO₂.
ผลของการอบอ่อนที่มีต่อสภาพต้านทานไฟฟ้าและสัมประสิทธิ์ซีเบคของสารไอรอนไดซิลิไซด์ที่เจือด้วยดีบุก 0.3 เปอร์เซ็นต์อะตอม
Authors:   , ลิ้มอัครอังกูร จิรัฏฐ์
Published: February 2025

โครงงานนี้ศึกษาผลของการอบอ่อนที่มีต่อสภาพต้านทานไฟฟ้าและสัมประสิทธิ์ซีเบคของสารไอรอนไดซิลิไซด์ที่เจือดีบุก 0.3 เปอร์เซ็นต์อะตอมและไม่เจือ โดยหลอมด้วยอุณหภูมิ 1550 องศาเซลเซียสในระบบที่มีแก๊สอาร์กอน โดยทำการเปรียบเทียบค่าทั้งสองของชิ้นงานก่อนอบและหลังอบ โดยจะทำการอบที่อุณหภูมิ 750 องศาเซลเซียสเป็นเวลา 1 ชั่วโมง และ 2 ชั่วโมง ที่อุณหภูมิ 860 องศาเซลเซียสเป็นเวลา 1 ชั่วโมง และ 2 ชั่วโมง โดยมีการหาสภาพต้านทานไฟฟ้าซึ่งวัดได้จากอุปกรณ์หัววัด 4 จุด โดยใช้หลักของ แวน เดอ พาว คำนวณหาสภาพต้านทานไฟฟ้า หาค่าสัมประสิทธิ์ซีเบคโดยเทคนิคหัววัดร้อน ก่อนอบอ่อนค่าสภาพต้านทานไฟฟ้าและสัมประสิทธิ์ซีเบคของสารไอรอนไดซิลิไซด์ที่ไม่เจือด้วยดีบุกมีค่ามากกว่าแบบที่เจือดีบุก โดยค่าสภาพต้านทานไฟฟ้าเท่ากับ 4.89 μΩ.m และ 2.24 μΩ.m ตามลำดับและค่าสัมประสิทธิ์ซีเบคกับ 1.15 μV/K และ 0.89 μV/K ตามลำดับ ภายหลังการอบอ่อนพบว่าทุกชิ้นงานมีสภาพต้านทานไฟฟ้าสูงขึ้นโดยชิ้นงานที่เจือจะมีสภาพต้านทานไฟฟ้ามากกว่าชิ้นงานที่เจือซึ่งแสดงให้เห็นถึงผลของดีบุกที่เร่งปฏิกิริยายูเทคทอยด์และให้เฟสบีตาที่มากขึ้น สภาพต้านทานไฟฟ้าเพิ่มตามอุณหภูมิและเวลาสำหรับชิ้นงานที่เจือแต่ไม่สามารถสรุปเช่นเดียวกันได้กับกรณีไม่เจือเพราะมีชิ้นงานไม่ครบถ้วน ภายหลังการอบอ่อนค่าสัมประสิทธิ์ซีเบคของทุกชิ้นงานมีค่าสูงขึ้นเช่นกันโดยชิ้นงานที่เจือดีบุกจะมีสัมประสิทธิ์ซีเบคที่น้อยกว่าชิ้นที่ไม่เจืออันเป็นผลมาจากความเป็นโลหะของดีบุก การอบที่ 860 องศาเซลเซียสจะเริ่มพบค่าสัมประสิทธิ์ซีเบคที่เป็นลบที่บางตำแหน่งของการวัด ซึ่งทำให้ค่าเฉลี่ยสัมประสิทธิ์ซีเบคของการอบที่ 860 องศาเซลเซียสน้อยกว่าการอบที่ 750 องศาเซลเซียส ชิ้นงานที่ให้ค่า ZT สูงสุดคือชิ้นงานที่ไม่เจือดีบุก โดยอบที่ 750 องศาเซลเซียสเป็นเวลา 2 ชั่วโมง
การศึกษาการเปลี่ยนแปลงของพื้นที่หญ้าทะเลทีเกาะลิบง จังหวัดตรัง โดยใช้ข้อมูลภาพถ่ายดาวเทียม
Authors:   , หัสต์กมลตระกูล ปานรวี
Published: February 2025

แหล่งหญ้าทะเลมีความสำคัญในระบบนิเวศทางทะเลและชายฝั่ง เนื่องจากเป็นแหล่งอนุบาล แหล่ง อาหาร แหล่งหลบภัยของสัตว์มีกระดูกสันหลังและไม่มีกระดูกสันหลัง เป็นแหล่งผลิตก๊าซออกซิเจนที่สำคัญ นอกจากนี้หญ้าทะเลยังช่วยลดการกัดเซาะชายฝั่งได้ดี โดยหญ้าทะเลจะช่วยยึดเกาะตะกอนให้ไม่ถูกพัดไปกับ คลื่น และที่เกาะลิบง จังหวัดตรัง มีแหล่งหญ้าทะเลที่ใหญ่ที่สุดในประเทศไทย โดยเริ่มศึกษาการเปลี่ยนแปลง ของพื้นที่หญ้าทะเลที่เกาะลิบงจากการสำรวจตำแหน่งของหญ้าทะเลที่แน่นอน แล้วนำภาพถ่ายดาวเทียม Sentinel-2 ตั้งแต่ปี พ.ศ.2558-2564 อย่างน้อยปีละ 1 ภาพ โดยเลือกภาพที่มีสภาพสิ่งแวดล้อมใกล้เคียงกัน เช่น ปริมาณเมฆ ระดับนํ้าทะเล และคลื่นลม และจัดการภาพถ่ายดาวเทียมด้วยโปรแกรม SNAP โดยการตัด ภาพให้เหลือเพียงบริเวณที่สนใจ คือ บริเวณเกาะลิบง และสร้าง Mask จากนั้นวิเคราะห์หาพื้นที่หญ้าทะเลโดย วิธีการจำแนกแบบกำกับดูแลทำการจำแนกพื้นที่ออกเป็น 4 กลุ่ม ได้แก่ พื้นที่หญ้าทะเล พื้นที่ที่ไม่ใช่หญ้าทะเล พื้นที่หาดทราย และพื้นที่นํ้าลึก จากนั้นคำนวณหาพื้นที่รวมของแหล่งหญ้าทะเล โดยในปี พ.ศ.2558 และ2564 ไม่มีภาพที่สามารถนำมาวิเคราะห์ได้ ผลการศึกษาพบว่า พ.ศ.2559 2560 2561 2562 และ2563 มีพื้นที่หญ้า ทะเล 2.537 3.518 3.844 4.202 และ 1.858 ตารางกิโลเมตรตามลำดับ ดังนั้นพื้นที่หญ้าทะเลจึงมีแนวโน้ม เพิ่มขึ้น แต่ในปี พ.ศ.2563 มีพื้นที่หญ้าทะเลลดลงเนื่องจากคาดว่าสาเหตุคือการทิ้งตะกอนใกล้กับแหล่งหญ้า ทะเล การตรวจสอบความถูกต้อง พบว่าในปี พ.ศ.2559 2560 2561 2562 และ2563 มีความถูกต้องในการจำแนกหญ้าทะเล 36.67% 50% 43.33% 66.67% และ 80% ตามลำดับ เนื่องจากในขั้นตอนการจำแนกแบบ กำกับดูแลของพื้นที่หญ้าทะเลและพื้นที่ที่ไม่ใช่หญ้าทะเลมีลักษณะบ่งชี้เชิงสเปกตรัมที่ใกล้เคียงกันมาก และใช้ พื้นที่หญ้าทะเลปี พ.ศ.2563 เป็นปีอ้างอิงในการตรวจความถูกต้อง
การเปลี่ยนแปลงความลาดชันชายหาดและพื้นท้องน้ำระหว่างฤดูมรสุมบริเวณตอนเหนือปากแม่น้ำปราณบุรี
Authors:   , เจริญพร ชุดามาศ
Published: February 2025

ปากแม่น้ำปราณบุรีตั้งอยู่ทางตะวันตกของอ่าวไทย ได้รับอิทธิพลจากลมมรสุม 2 ฤดู คือ ฤดูลมมรสุมตะวันออกเฉียงเหนือในช่วงเดือนพฤศจิกายนถึงเดือนกุมภาพันธ์ และฤดูลมมรสุมตะวันตกเฉียงใต้ในช่วงเดือนพฤษภาคมถึงเดือนกันยายน ซึ่งในช่วงฤดูมรสุมส่งผลให้เกิดการเปลี่ยนแปลงระดับน้ำทะเล ซึ่งอาจนำไปสู่การเปลี่ยนแปลงธรณีสัณฐานชายฝั่งได้ นอกจากนี้ยังพบโครงสร้างเขื่อนกันทรายและคลื่นปากร่องน้ำ (Jetties) บริเวณปากแม่น้ำและเขื่อนกันคลื่น (Breakwater) บริเวณตอนเหนือปากแม่น้ำปราณบุรีอีกด้วย ซึ่งโครงสร้างทั้ง 2 อาจส่งผลทำให้ทิศทางการไหลของกระแสน้ำ อัตราการกัดเซาะและการสะสมของตะกอนเปลี่ยนแปลงในการวิจัยครั้งนี้จึงมีวัตถุประสงค์เพื่อศึกษาการเปลี่ยนแปลงของระดับความลาดชันของชายหาดและพื้นท้องน้ำตามฤดูกาลบริเวณตอนเหนือของปากแม่น้ำปราณบุรี โดยการสำรวจความลาดชันชายหาดและความลึกพื้นท้องน้ำใน 2 ฤดู คือฤดูลมมรสุมตะวันตกเฉียงใต้ (เดือนกันยายน พ.ศ. 2563) และฤดูลมมรสุมตะวันออกเฉียงเหนือ (เดือนกุมภาพันธ์ พ.ศ. 2564) พร้อมทั้งเก็บตัวอย่างตะกอนเพื่อวิเคราะห์ขนาดอนุภาคตะกอนของพื้นที่ดังกล่าว จากการศึกษาขนาดตะกอนพบว่าตะกอนขนาด 0.125 มิลลิเมตร เป็นชนิดเด่นในทั้ง 2 ฤดู โดยรวมความลึกพื้นท้องน้ำจากฤดูลมมรสุมตะวันตกเฉียงใต้ถึงฤดูลมมรสุมตะวันออกเฉียงเหนือมีค่าเพิ่มขึ้น (เกิดการกัดเซาะ) ยกเว้นบริเวณแนวด้านหลังของเขื่อนกันคลื่นมีการเปลี่ยนแปลงค่อนข้างต่ำ และผลจากการศึกษาความลาดชันชายหาดจากฤดูลมมรสุมตะวันตกเฉียงใต้ถึงฤดูลมมรสุมตะวันออกเฉียงเหนือ โดยรวมพบการทับถมของตะพาน ซึ่งอาจถูกพัดพาโดย Longshore transport จากทางตอนเหนือของพื้นที่ จากการศึกษาการเปลี่ยนแปลงความลาดชันและความลึกพื้นท้องน้ำในครั้งนี้พบว่ามีผลไปในทางตรงกันข้าม ตามทฤษฎีในช่วงฤดูลมมรสุมตะวันออกเฉียงเหนือควรพบการทับถมของตะกอนมากกว่าการกัดเซาะ แต่ในการศึกษาการเปลี่ยนแปลงพื้นท้องน้ำพบการกัดเซาะจากข้อมูล ซึ่งความแตกต่างนี้อาจเป็นผลมาจากข้อมูลระดับน้ำอ้างอิงที่ใช้ในการคำนวณค่าความลึกน้ำมีความคลาดเคลื่อน อีกทั้งในพื้นที่ดังกล่าวยังมีความซับซ้อนของลักษณะพื้นท้องน้ำที่ได้รับอิทธิพลจากเขื่อนกันคลื่น 3 ตัว
Preparation of modified orange peel/alginate beads for phosphorus removal
Authors:   , Chotvichasirikul Nuttaporn
Published: February 2025

In this study, natural adsorbents such as alginate, orange peel and modified orange peel/alginate were investigated for phosphorus removal from aqueous solution. Modified orange peel/alginate beads were prepared by precipitation. The modified orange peel/alginate solution droplets were crosslinked into calcium chloride solution to form granule beads. The effects of adsorbent dosage and initial phosphorus concentration have been examined in batch experiment under control pH and contact time of 3 hour. The modified orange peel/alginate bead was an effective adsorbent for phosphate removal was obtained. The adsorption capacity has been compared to that of alginate beads and orange peel powder. The highest adsorption capacity of 653 mg/g at the 0.5 g dosage of modified orange peel/alginate beads was examined. One gram adsorbents dosage at 10 mgP/L initial phosphorus concentrations, phosphorus removal more than 99.4% was determined. However, the adsorption isotherms were not conducted due to the COVID-19 pandemic situation with the laboratory closure.